Source: http://ec.europa.eu/civiljustice/serv_doc/serv_doc_sln_et.htm
Timestamp: 2013-05-19 17:31:53+00:00
Document Index: 4838143

Matched Legal Cases: ['kohus ', 'kohus ', 'kohus ', 'kohus ', 'kohus ', 'kohus ', 'kohus ']

Euroopa Komisjon - Euroopa Justiitsvõrgustik - Dokumentide kätteandmine - Sloveenia
Viimati muudetud: 04-10-2006
Dokumentide kätteandmine - Sloveenia
Mida tähendab õiguslik mõiste “menetlusdokumentide kättetoimetamine” praktikas? Miks on ”menetlusdokumentide kättetoimetamise” kohta kehtestatud eraldi normid? 2.
Mis juhtub, kui erijuhtudel ei ole võimalik saajale menetlusdokumente kätte toimetada (nt seetõttu, et saaja ei viibi kodus)? 6.
Kas menetlusdokumendi kättetoimetamise kohta jääb tõend? 7.
Mis juhtub, kui midagi läheb valesti ning saaja ei saa menetlusdokumenti kätte või kui kättetoimetamisel ei järgita seadusega sätestatud korda? 8.
Kas menetlusdokumendi kättetoimetamise eest peab maksma, kui jah, siis kui palju? 1. Mida tähendab õiguslik mõiste “menetlusdokumentide kättetoimetamine” praktikas? Miks on ”menetlusdokumentide kättetoimetamise” kohta kehtestatud eraldi normid?
liikmesriigi kohus või muu asutus peab tsiviil- või kaubandusasjas toimetama
kohtu- või kohtuvälise menetlusdokumendi kätte poolele, kelle alaline elukoht
on teises liikmesriigis, või juriidilisele isikule või riigiasutusele teise
liikmesriigi territooriumil, siis toimetatakse kõnealune dokument kätte 29.
mai 2000. aasta nõukogu määruse (EÜ) nr 1348/2000 (tsiviil- ja
kaubandusasjade kohtu- ja kohtuväliste dokumentide Euroopa Liidu
liikmesriikides kättetoimetamise kohta) alusel. Menetlusdokumentide
kättetoimetamise eest vastutavad Sloveenias kohalikud kohtud.
Menetlusdokumendid toimetatakse Sloveenias saajale kätte Sloveenia seadustes sätestatud korras.
Eraldi normid
menetlusdokumentide kättetoimetamise kohta on vajalikud selleks, et tagada
üksikisikute põhiseaduslike õiguste ja inimõiguste austamine, tulenevalt
üksikisikute seaduse ees võrdse kohtlemise ja võistleva menetluse
põhimõttest. Menetlusosalistele tuleb anda võimalus teha menetluse jooksul
koostööd, tutvuda vastaspoole seletuste ja tõenditega ning vaidluse eseme ja menetluse kohta tehtud
kohtuotsuste ja antud määrustega. Menetlusdokumentide kättetoimetamise
normidel on praktiline tähendus, võttes arvesse üksikisikute õigust teha
menetluse käigus koostööd ning kohaldades põhimõtet, et mõlemad pooled tuleb
ära kuulata. Menetlusosalistel on õigus sellele, et menetlusdokumendid
toimetatakse neile kätte vastavalt asjaomase riigi menetlusdokumentide
kättetoimetamise normidele.
Isiklikest,
perekondlikest, omandi- ja muudest tsiviilõiguslikest füüsiliste ja
juriidiliste isikute vahelistest suhetest tõusetunud kohtulike vaidluste
tarvis on menetlusdokumentide kättetoimetamise normid sätestatud
tsiviilmenetluse seaduses. (Zakon o
pravdnem postopku – ZPP, Sloveenia Vabariigi ametlik väljaanne nr 36/2004
- terviktekst). Sloveenia õiguskord
tunnustab kahte menetlusdokumentide kättetoimetamise vormi – tavaline
kättetoimetamine ZPP artiklite 140 ja 141 alusel ja isiklik kättetoimetamine
ZPP artikli 142 alusel. Isiklikult toimetatakse kätte järgmised
menetlusdokumendid: kaebused, kohtulahendid, mille peale saab esitada
erikaebuse, erakorralised õiguskaitsevahendid ja kohtukulude maksmise
meeldetuletused. Muud menetlusdokumendid toimetatakse kätte isiklikult ainult
juhul, kui see on sätestatud seadusega või kui kohus peab seda vajalikuks,
näiteks kui lisatud on menetlusdokumendi originaaleksemplar või põhjuseks on
muu ettevaatusabinõu. Muudel juhtudel kasutatakse tavalist kättetoimetamist.
Vastavalt ZPP
artiklile 132 võib Sloveenia territooriumil toimetada menetlusdokumente saajale
kätte järgmisel viisil: posti teel, kohtuametniku vahendusel, kohtus või muul
seadusega sätestatud viisil.
nõudmisel võib kohus anda korralduse toimetada menetlusdokument kätte
juriidilise või füüsilise isiku vahendusel, kes osutab asjaomast teenust
registreeritud majandustegevusena justiitsministri eriomase volituse
alusel (menetlusdokumentide
kättetoimetaja).
Üldiselt kutsutakse pool, kellele Sloveenia kohtud peavad välisriikide kohtute menetlusdokumendid kätte toimetama, kohtusse, kus talle ametlikult teatatakse, et kohus ei ole kohustatud vastu võtma menetlusdokumente, mis ei ole tõlgitud Sloveenia keelde.Menetlusdokumendid toimetatakse riiklike asutuste, juriidiliste isikute ja füüsilisest isikust ettevõtjate kätte, edastades kõnealused dokumendid selleks volitatud isiku vahendusel või ametikoha, tegevuskoha või asukoha töötajale.Kui poolel on seadusjärgne või volitatud esindaja, antakse menetlusdokument üle nimetatud isikule, välja arvatud kui seaduses on sätestatud teisiti.Isikliku ja tavalise kättetoimetamise vormid ja asjaomased protseduurid on kehtestatud ZPP artiklitega 140 kuni 144.
5. Mis juhtub, kui erijuhtudel ei ole võimalik saajale menetlusdokumente kätte toimetada (nt seetõttu, et saaja ei viibi kodus)?
Kui saajale ei
ole võimalik menetlusdokumenti kätte toimetada, on ZPP kehtestanud teised
võimalused; menetluskord oleneb sellest, kas kohaldub tavaline või isiklik
kättetoimetamine. Tavaline kättetoimetamine
kättetoimetamise korral ZPP artikli 140 kohaselt, kui menetlusdokument tuleb
saajale kätte toimetada ja teda ei saada kodust kätte, antakse dokument üle saaja
majapidamises elavale täiskasvanud isikule, kes on kohustatud dokumendi vastu
võtma. Kui saaja eluruumis ei leidu selliseid isikuid, siis antakse
menetlusdokument üle majahoidjale või naabrile, nende nõusolekul. Kui
menetlusdokument toimetatakse kätte töökohas, kuid saaja ei ole kohal, võib
dokumendi üle anda samas kohas töötavale isikule, kui nimetatud isik on nõus
dokumenti vastu võtma. Menetlusdokumenti ei ole lubatud anda üle isikutele,
kes on asjas saaja vastaspooleks.
ZPP artikli 141
alusel, mis reguleerib juhtumeid, kui menetlusdokumendi kättetoimetamine
artikli 140 alusel ei ole võimalik, võib dokumendi toimetada füüsilise isiku
kätte järgmisel viisil: kättetoimetaja annab menetlusdokumendi üle
kättetoimetamise korralduse andnud kohtule või – juhul, kui kättetoimetamist
korraldatakse posti kaudu – saaja elukohajärgsele postiasutusele, jättes
saaja eluruumi uksele, tema majas asuvasse postkasti või välipostkasti
väljastusteate, milles on märgitud, kus menetlusdokument asub ning
kehtestatud 15-päevane ajavahemik, mille jooksul saaja peab dokumendile
järele minema. Väljastusteatel ja menetlusdokumendil peab kättetoimetaja
märkima ülalnimetatud tegevusviisi kasutamise põhjused, kuupäeva, mil ta
jättis väljastusteate saajale ning oma nime ja allkirja. Sloveenia õiguses
esineb “tingliku” kättetoimetamise võimalus ZPP artikli 141 lõike 3 alusel,
mis tähendab, et kui saaja ei lähe menetlusdokumendile järele 15 päeva
jooksul, loetakse dokument kättetoimetatuks kuupäeval, mil teade jäeti saaja
eluruumi uksele, postkasti või välipostkasti. Väljastusteates tuleb saaja
tähelepanu juhtida nimetatud asjaolule. Kooskõlas eelnimetatud artikliga
tuleb kättetoimetamise korralduse andnud kohut teavitada, et menetlusdokument
toimetati kätte ülalnimetatud viisil.
Kui isikut,
kellele menetlusdokument tuleb kätte toimetada isiklikult, ei saada kätte
kättetoimetamise kohas, uurib kättetoimetaja ZPP artikli 142 lõike 2 kohaselt, millal ja kus ta võib leida kõnealuse isiku
ja jätab saaja majapidamises elavale täiskasvanud isikule või muule ZPP
artikli 140 lõikes 1 ja 2 viidatud isikule nimetatud artiklis sätestatud
korras kirjaliku sõnumi saajale, andes talle korralduse olla kindlaksmääratud
kuupäeval ja ajal kodus või töökohas selleks, et kõnealune dokument vastu
võtta. Kui sõnumit ei ole võimalik üle anda nimetatud viisil, jätab
kättetoimetaja teate maja postkasti, välipostkasti või kinnitab selle uksele.
Kui kättetoimetaja ei leia ka nii isikut, kellele menetlusdokument tuleb
kätte toimetada, siis kohaldatakse ZPP artiklit 140 või 141 ning
menetlusdokument loetakse kättetoimetatuks (oletuslik kättetoimetamine). Üles
ZPP artikli 142
lõike 7 kohaselt loetakse menetlusdokument poolele isiklikult
kättetoimetatuks, kui see on kätte toimetatud nimetatud isiku seadusjärgsele
või volitatud esindajale. 6. Kas menetlusdokumendi kättetoimetamise kohta jääb tõend?
Menetlusdokumendi
kättetoimetamist kinnitavale tõendile (väljastusteade) annavad allkirja saaja
ja kättetoimetaja. Väljastusteatel märgib saaja isiklikult dokumendi kättesaamise
kuupäeva sõnades. Kui kättetoimetamist korraldatakse ZPP artikli 142 lõike 2
alusel, tuleb kättesaamist kinnitada väljastusteatel, märkides, et saajat on eelnevalt
kirjalikult teavitatud. 7. Mis juhtub, kui midagi läheb valesti ning saaja ei saa menetlusdokumenti kätte või kui kättetoimetamisel ei järgita seadusega sätestatud korda?
Kui menetlusdokument toimetatakse kätte asjaomaseid norme rikkudes, siis peetakse seda tsiviilmenetluse normi oluliseks rikkumiseks, mida pool võib kasutada asjas tehtud kohtuotsuse edasi kaebamiseks.Kas sellele vaatamata on menetlusdokumendi kättetoimetamine kehtiv (nt kas viga saab parandada?) või tuleb menetlusdokument uuesti kätte toimetada?Kui apellatsioonikohus leiab, et õigusvastane kohtlemine, eelkõige menetlusdokumentide kätte toimetamata jätmine, jättis poole ilma võimalusest osaleda oma asja menetlemisel, võib ta esimeses astmes asja menetlenud kohtu otsuse tühistada olulise menetlusvea tõttu. Esimese astme kohus peab alustama uue menetluse, rikkumata kättetoimetamise norme, ja toimetama menetlusdokumendi uuesti kätte saaja asukohariigi seaduses sätestatud korras. 8. Kas menetlusdokumendi kättetoimetamise eest peab maksma, kui jah, siis kui palju?
Üldiselt ei pea
menetlusdokumentide kättetoimetamise eest maksma, välja arvatud juhul, kui
kohus otsustab poole nõudmisel, et menetlusdokumendid peab kätte toimetama
juriidiline või füüsiline isik, kes osutab asjaomast teenust registreeritud
majandustegevusena justiitsministri eriomase volituse alusel. Nimetatud juhul
on kättetoimetamist nõudev pool kohustatud tegema rahalise ettemakse
kättetoimetamiskulude katteks; menetluse lõppedes kannab menetluskulud
kaotanud pool või jagatakse kulud poolte vahel võrdeliselt poole kasuks
tehtud kohtulahendi osaga.
Menetlusdokumentide kättetoimetamist reguleerivad tsiviilmenetluse seaduse artiklid 132 kuni 150, mille sloveeniakeelse teksti leiate veebilehel: Sprejeti Zakoni - Pomoč « Dokumentide kätteandmine - Üldteave | Sloveenia - Üldteave »